অজ্ঞতাই যে সকল ধর্মীয়,নৈতীক,সামাজিক ও সাংস্কৃতিক স্বাস্থ্যহানীর মূল কারণ এবং সেটি যে জাহান্নামের পথে টানার শয়তানি কৌশল -সে রায়টি কোন বক্তির ন্যয় বরং মহাজ্ঞানী মহান আল্লাহতায়ালার।অজ্ঞতার কারণে চেতনার ভূবনে তখন সৃষ্টি হয় ঘন কালো অন্ধকার।সে অন্ধকারের কারণেই মানুষ পথ হারায়,এবং জাহান্নামে পৌঁছে। মহান আল্লাহতায়ালা যেখানে আলোকিত পথে নেন,শয়তানের নেয় ঘন কালো অন্ধকারে। পবিত্র কোরআনের ভাষায়ঃ “আল্লাহই ঈমানদারদের অভিভাবক,তিনিই তাদেরকে অন্ধকার থেকে বের করে আলোতে নিয়ে আসেন।আর কাফেরদের অভিভাবক হলো শয়তান। সে তাদেরকে আলো থেকে অন্ধকারে নিয়ে যায়,তারাই হলো জাহান্নামের বাসিন্দা যেখানে তারা চিরকাল থাকবে।” -(সুরা বাকারা,আয়াত ২৬৭)।এখানে আলোকিত পথটি হলো কোরআনী জ্ঞানের।শয়তানসৃষ্ট অন্ধকারটি হলো জ্ঞানহীনতার।সে জ্ঞানহীনতাটি মহান আল্লাহতায়ালার নাযিলকৃত ওহীর জ্ঞান না থাকার। ইসলামের মূল লড়াইটি তাই অজ্ঞতা হটিয়ে ওহীর জ্ঞানে বিশ্বকে আলোকিত করার।এ নিয়ে মহান আল্লাহতায়ালার নিজের ঘোষণাঃ “আল্লাহ চান,সত্যকে তিনি সত্যরূপে প্রতিষ্ঠিত করবেন এবং কাফেরদের শিকড় কেটে দিবেন। সত্যকে সত্য এবং মিথ্যাকে মিথ্যা প্রতিপন্ন করার জন্য হলো সেটি,যদিও অপরাধীগণ তা পছন্দ করে না।”-(সুরা আনফাল,আয়াত ৭-৮)।একমাত্র ওহীর জ্ঞানই দেয় জান্নাতের সঠিক পথটি খুঁজে পাওয়ার জ্ঞান।সে জ্ঞানের অভাব দেখা দিলে মানুষ নানারূপ ধর্মীয়,নৈতীক ও সাংস্কৃতিক রোগ নিয়ে বেড়ে উঠে। বিস্ময়কর বৈজ্ঞানিক আবিস্কারে বা বুদ্ধিবৃত্তিক সৃষ্টিশীলতায় সে রোগ থেকে মুক্তি ঘটে না।পিরামিড়ের নির্মাতারা ফিরাউনকে খোদা বলেছে তো সে অজ্ঞতার কারণেই।একই কারণে,শতকোটির বেশী মানুষের মাঝে মুতিপুঁজা আজও বেঁচে আছে;এবং এখনও দেবতা রূপে গণ্য হয় গরু-বাছুর।এরূপ পথভ্রষ্টতা থেকে বাঁচাতে মহান আল্লাহতায়ালা নামায-রোযার আগে ওহীর জ্ঞানার্জনকে ফরয করেছেন।দেহের খাদ্য গাছপালা,কীট-পতঙ্গ এবং পশুপাখিও জোগার করতে জানে। এজন্য নবীরাসূলের প্রয়োজন পড়ে না।আসমান থেকে ফেরেশতা নেমে আসারও প্রয়োজন পড়ে না।কিন্তু জান্নাতের পথ খুঁজে পাওয়া ও সুস্থ্য চেতনা নিয়ে বেড়ে উঠার জন্য অপরিহার্য যে জ্ঞান সেটি একমাত্র অহীর জ্ঞানেই পাওয়া যায়।এজন্য মানবসৃষ্টির পর অপরিহার্য হয় নবী-রাসূলে প্রেরণ,এবং প্রথম মানুষটি নিজেও ছিলেন একজন নবী।মুসলমানদের হাতে সর্বকালের সর্বশ্রেষ্ঠ যে সভ্যতাটি নির্মিত হয়েছিল তার মূলে ছিল মহান আল্লাহতায়ালার প্রদত্ত ওহীর এই জ্ঞান।সে জ্ঞানের বলেই আরবের আদিম বর্বরতা থেকে তারা মহামানবের পর্যায়ে পৌঁছে গিয়েছিলেন।পাশ্চাত্যবাসী ক্ষেত-খামার বা কলকারখানায় উৎপাদন বাড়ালেও ওহীর জ্ঞানের অভাবে মানবতায় সমৃদ্ধ মানুষ গড়তে ব্যর্থ হয়েছে। ফলে ব্যর্থ হয়েছে মানবিক সভ্যতা গড়ায়। বরং বাড়িয়েছে অসভ্যতা। সে অসভ্যতার প্রমাণ শুধু উলঙ্গতা,অশ্লিলতা,ব্যভিচার ও সমকামিতা নয়,বরং সেটি বিশ্বজুড়া সাম্রাজ্যবাদি লুন্ঠন,গণহত্যা ও সম্পদের বিনাশে। মাত্র বিগত দুটি বিশ্বযুদ্ধেই তারা সাড়ে সাত কোটি মানুষকে হত্যা করেছে। বিনাশ করেছে বিপুল সম্পদ যা দিয়ে বহু শত বছরের জন্য সমগ্র মানবজাতির পানাহার ও বাসস্থানের ব্যবস্থা করা যেত। তারা উৎসব ভবে নির্মূল করেছে আমিরিকার রেড-ইন্ডিয়ান,অস্ট্রেলিয়া ও নিউজিল্যান্ডের আদিবাসীদের।নিরস্ত্র মানুষের উপর ড্রোন নিক্ষেপ ও গণহত্যা এখনো শেষ হয়নি।